CELEX: 22013D0185
Language: lv
Date: 2013-11-08 00:00:00
Title: EEZ Apvienotās komitejas Lēmums Nr. 185/2013 ( 2013. gada 8. novembris ), ar ko groza EEZ līguma II pielikumu (Tehniskie noteikumi, standarti, testēšana un sertifikācija)

27.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 92/10
            
         EEZ APVIENOTĀS KOMITEJAS LĒMUMS
   
   Nr. 185/2013
   (2013. gada 8. novembris),
   ar ko groza EEZ līguma II pielikumu (Tehniskie noteikumi, standarti, testēšana un sertifikācija)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
   tā kā:
   
               (1)
            
            
               Ar EEZ Apvienotās komitejas 2012. gada 10. februāra Lēmumu Nr. 6/2012, ar ko groza EEZ līguma II pielikumu (Tehniskie noteikumi, standarti, testēšana un sertifikācija) (1), svītroja EEZ līguma II pielikuma I nodaļas 1. punkta tekstu.
            
         
               (2)
            
            
               EEZ līguma II pielikuma I nodaļas 1. punktā ievilkuma veidā iekļautās Eiropas Parlamenta un Padomes 2000. gada 26. jūnija Direktīva 2000/40/EK, ar kuru paredz dalībvalstu tiesību aktu tuvināšanu attiecībā uz mehānisko transportlīdzekļu priekšējām drošības konstrukcijām un ar kuru groza Padomes Direktīvu 70/156/EEK (2), un Eiropas Parlamenta un Padomes 2001. gada 27. septembra Direktīva 2001/56/EK par mehānisko transportlīdzekļu un to piekabju apsildīšanas ierīcēm, ar kuru groza Padomes Direktīvu 70/156/EEK un atceļ Padomes Direktīvu 78/548/EEK (3), kļūdaini tika atceltas ar Lēmumu Nr. 6/2012.
            
         
               (3)
            
            
               Tādēļ EEZ līgumā jāiekļauj Direktīva 2000/40/EK.
            
         
               (4)
            
            
               Tādēļ EEZ līgumā jāiekļauj Direktīva 2001/56/EK.
            
         
               (5)
            
            
               Ar EEZ līgumā iekļauto Eiropas Parlamenta un Padomes Regulu (EK) Nr. 661/2009 (4) no 2014. gada 1. novembra atceļ Direktīvu 2000/40/EK un Direktīvu 2001/56/EK, kuras attiecīgi ir jāatceļ no 2014. gada 1. novembra.
            
         
               (6)
            
            
               Tādēļ attiecīgi būtu jāgroza EEZ līguma II pielikums,
            
         IR PIEŅĒMUSI ŠO LĒMUMU.
   1. pants
   EEZ līguma II pielikumā pēc I nodaļas 45.zzr punkta (Komisijas Regula (ES) Nr. 523/2012) iekļauj šādus punktus:
   
               “45.zzs
            
            
               
                  32000 L 0040: Eiropas Parlamenta un Padomes 2000. gada 26. jūnija Direktīva 2000/40/EK, ar kuru paredz dalībvalstu tiesību aktu tuvināšanu attiecībā uz mehānisko transportlīdzekļu priekšējām drošības konstrukcijām un ar kuru groza Padomes Direktīvu 70/156/EEK (OV L 203, 10.8.2000., 9. lpp.).
            
         
               45.zzt
            
            
               
                  32001 L 0056: Eiropas Parlamenta un Padomes 2001. gada 27. septembra Direktīva 2001/56/EK par mehānisko transportlīdzekļu un to piekabju apsildīšanas ierīcēm, ar kuru groza Padomes Direktīvu 70/156/EEK un atceļ Padomes Direktīvu 78/548/EEK (OV L 292, 9.11.2001., 21. lpp.).”
            
         2. pants
   No 2014. gada 1. novembra svītro EEZ līguma II pielikuma I nodaļas 45.zzs punkta tekstu (Eiropas Parlamenta un Padomes Direktīva 2000/40/EK) un 45.zzt punkta tekstu (Eiropas Parlamenta un Padomes Direktīva 2001/56/EK).
   3. pants
   Šis lēmums stājas spēkā 2013. gada 9. novembrī, ja ir iesniegti visi paziņojumi saskaņā ar EEZ līguma 103. panta 1. punktu (5).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2013. gada 8. novembrī
      
         
            EEZ Apvienotās komitejas vārdā –
         
            priekšsēdētājs
         
         Thórir IBSEN
         
      
   
   
      (1)  OV L 161, 21.6.2012., 10. lpp.
   
      (2)  OV L 203, 10.8.2000., 9. lpp.
   
      (3)  OV L 292, 9.11.2001., 21. lpp.
   
      (4)  OV L 200, 31.7.2009., 1. lpp.
   
      (5)  Konstitucionālās prasības nav norādītas.